《送道录司玄义堵崇德还京》
明代·黄仲昭

黄金台下神仙客，秋水精神玉标格。气凌星斗诗思豪，光射蛟魑剑花碧。

一朝拜命辞帝阍，函香万里来南闽。口宣天语答灵贶，手启玉笈修明禋。

礼成告我还朝去，鹤驭翩然留不住。今朝樽酒歌别离，明日关山隔云树。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。